Diari Oficial de la Generalitat Valenciana


Sumari del DOGV 5580, del 20-08-2007 (2007/9121)

Informació pública de les modificacions puntuals números 1 i 2 del Pla General d'Ordenació Urbana de Sant Joan de Moró.
-----------------------------------------------------------------------------------------------------------------------

### Dades del document

Número de DOGV
:   5580

Data del DOGV
:   20-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/9121


Data del document
:   19-06-2007

Organisme emissor
:   Ajuntament de Sant Joan de Moró

Tipus de document
:   Informació Pública

Descriptors 

:   * Sant Joan de Moró
    * pla d'urbanisme
    * administració local

Informació pública de les modificacions puntuals números 1 i 2 del Pla General d'Ordenació Urbana de Sant Joan de Moró. [2007/9121]  
El Ple de l'Ajuntament, en la sessió ordinària del dia 24 de maig de 2007, va acordar sotmetre a informació pública les modificacions puntuals números 1 i 2 del Pla General d'Ordenació Urbana de Sant Joan de Moró, l'objecte de les quals és el següent:  
Modificació número 1/2007.   
a) Redelimitar la unitat d'execució per a excloure'n les cases existents que recauen a l'avinguda Maestrat i el carrer Tossal Blanch.  
b) Ajustar el límit de la unitat d'execució en la part que dóna a l'avinguda Maestrat, a fi d'ajustar-lo a la part que falta per urbanitzar del vial esmentat.  
c) Ajustar el límit sud de la unitat de manera que no en queden fora terrenys de l'antiga fàbrica de rajoles, així com excloure xicotetes franges que s'han inclòs en esta corresponents a parcel·les que donen a vials urbanitzats.  
d) Variar l'alineació de la prolongació del carrer Doctor Rubio, entre el vial Juan Sebastián Elcano i la prolongació de la carretera del Mas de Flors, a fi d'ajustar-ho a les edificacions existents i aconseguir uns millors fons edificables en l'illa que dóna al dit vial, al carrer Tossal Blanch i a l'avinguda Maestrat.  
Modificació número 2/2007.   
a) Modificar les alineacions existents en la zona de sòl urbà annexa al carrer Sant Miquel, arreplegant la realitat edificatòria consolidada.  
De conformitat amb el que establixen els articles 94.1 en relació amb els articles 90.2 i 83.2 de la Llei 16/2005, de 30 de desembre, de la Generalitat, Urbanística Valenciana, i 223.5 del Decret 67/2006, de 19 de maig, pel que s'aprova el Reglament d'Ordenació, Gestió Territorial i Urbanística, se sotmeten a informació pública, per un període d'un mes, a comptar de l'endemà de la publicació d'este anunci en el Diari Oficial de la Comunitat Valenciana, les esmentades modificacions puntuals.  
Durant l'esmentat termini, els documents relatius a les modificacions estaran exposats per a la seua consulta en les dependències d'Urbanisme d'este ajuntament, de dilluns a divendres, de 09.00 a 14.00 hores, on podran ser consultats i es podran presentar les al·legacions que es consideren convenients.  
Amb la publicació d'este anunci en el Diari Oficial de la Comunitat Valenciana, queda suspés l'atorgament de llicències d'activitat, parcel·lació de terrenys, edificació i demolició, així com acords aprovatoris de programes, en les àrees del territori les determinacions de les quals en el nou planejament suposen modificació del règim urbanístic vigent. Esta suspensió tindrà una duració màxima de dos anys, i s'extingirà en tot cas quan s'aprove definitivament la modificació sotmesa a informació pública.  
Sant Joan de Moró, 19 de juny de 2007.- L'alcalde: Vicente Sales Renau.